LidanRubinov/Halacha-QA huggingface dataset:
שאלה: תשובה בלב שלם: לרב. יש לי מספר שאלות: 1. מה זה בדיוק חרטה? 2. מה זה הירהורי תשובה, והאם הדאגה על העוונות שעשיתי נקרא חרטה (חוץ מהחלקים האחרים של התשובה על עוון מסויים)? 3. איך צריך להרגיש כאב על עוון מסויים ובאיזה אופן לעוררו (חוץ מאמירת תהילים)? 4. איך אפשר שבכייה בלב נשבר על עוון מסויים תועיל, והרי גם רוצח יכול לבכות (הרי קין צעק וכמעט השתגע מרב החרטה והצעקה והזעקה העצומה שלו, ובא בגלגול ביחזקאל בן בוזי ורק אז יכל לתקן, ורק משיח בן יוסף ומשיח בן דוד יכול לתקן את החטא הנורא הזה, כמו שדרשו על הפסוק: "הנה המלכים נועדו עברו יחדיו")? 5. מי שחילל כמה שבתות שהיה קשה לו לשמור, איך תועיל החרטה (שהרי על שבת בסקילה וכרת שניהם חייב לקבל, כנודע לי לא מזמן רב)? 6. השאלה הכי חשובה: איך צריך לעורר הרגש של חרטה על העבר, אני לא יודע את הרגש אולי הרב קצת יוכל להסביר לי.?? מראש.
תשובה: ב"ה, חרטה פירושו של דבר שהוא מצטער על העבירה שעשה והיה רוצה מאוד שדבר זה לא היה נעשה. התשובה מורכבת משלושה חלקים עקריים: חרטה על העבר קבלה לעתיד ווידוי. אמירת תהילים לא נועדה לעורר את הצער, אלא אם לומד בענין האיסור או המצוה שביטל הוא יודע את הערך הגדול של המצוה ואת החומרה של האיסור, ואז הוא ידע בכלל על מה להצטער. מי שחילל שבת - גם אם חייב סקילה זה לא פוטר אותו מתשובה, וכן להיפף מי שחילל שבת או עבר על שפיכות דמים או עריות ועשה תשובה לא נפתר מחיוב מיתה. רגש של חרטה מעוררים על ידי לימוד ספרי מוסר והלכה במיוחד בנושאים שצריכים חיזוק. אבל אחרי כל הצער והחרטה צריך לחזור למצב של שמחה תמידית, לשמוח בעבודת ה  ובזכות שניתן לנו לעבדו. דני ארגמן
שאלה: פירות ערלה: איך זורקים פירות ערלה: האם עוטפים בשתי שקיות או שאין צורך? האם אפשר לזרוק אותם לקומפוסטר?
תשובה: כדאי להוריד אותם כשהם מאוד קטנים כדי שאחרים לא יכשלו בזה (גם ילדים שנוהגים לאכול פירות בוסר) ופשוט להניחם על האדמה ליד העץ.
שאלה: יהללך זר ולא פיך: בימים אלו, אחייני מסיים תואר ראשון בהנדסה ומתכוון לכתוב קו"ח בחיפוש אחר משרה מתאימה לכישוריו. כיצד עליו לנהוג בעת כתיבת קו"ח לאור ההנהגה שלעיל (יהללך זר ולא פיך)? כמובן שהכי טוב היה אם המעסיקים הפוטנציאלים היו מתקשרים לשמות הממליצים ומבקשים לשמוע דעתם על הבחור, אך כידוע, המציאות שונה. ב מראש, אריה
תשובה: ב"ה, כתיבת קורות חיים היא לא הילול ושבח אלא מסירת פרטים שחשוב למעסיק לדעת. אין גאוה בזה שאדם שאדם כותב שסיים תואר שני בפיזיקה או משהו כזה. העיקר שבלב לא מחשיב את עצמו יותר ממה שהוא באמת - שזו ההגדרה של גאוה. דני ארגמן
שאלה: מכנסיים בעבודה בבית חולים: כבוד הרב! אני עובדת בבית חולים,ובמסגרת עבודתי אני צריכה ללבוש מדים. המדים הם מכנסיים וחולצה וכל הצוות לובש כך. האם מותר לעבוד בצורה כזו?
תשובה: אין לעבוד בצורה כזו, אלא ללבוש חצאית כפי שיש בבתי החולים לצוות הדתי הדורש זאת
שאלה: כשרות מהדרין למי שמהדר בכשרות: קניתי עוף בהכשר מהדרין רבנות חיפה בסופר דיל תל חנן חיפה. האם עוף זה כשר ברמת מהדרין, למי שמקפיד על כשרות מהודרת? נקניק טירת צבי בהכשר הרב ורנר, אך לא בכשרות מהדרין, האם מתאים למי שמקפיד על כשרות מהודרת?
תשובה: כל העוף בארץ נושא תווית של כשרות מהדרין. יש לרב וורנר שתי רמות כשרות בנקניק, כנראה שהוא סובר שנקניק זה אינו מהדרין.
שאלה: גילוח בספירת העומר: קראתי שיש מחלוקת לגבי גילוח בספירת העומר. האם תוכל להביא לי מקורות למה מותר להתגלח בספירת העומר? מה המקור של האיתור להתגלח ביום העצמאות? רועי
תשובה: לשואל! בימי ספירת העומר נוהגים מנהגי אבלות שלא להתגלח ולא להסתפר על מותם של תלמידי רבי עקיבא באותה תקופה. האשכנזים נהגו בימים אלו גם להתאבל על מותם של יהודים רבים ברציחות שהיו בזמן מסעות הצלב, ופרעות ת"ח ות"ט שרובם אירעו בימי ספירת העומר. האיסור הוא רק בתספורת של שמחה, ולכן מי שיש לו שפם שמפריע לו לאכול מותר לו לסדר את שפמו, וממילא מובן שהוא הדין בכל מקרה של פצעים וצער יוצא דופן הנגרם מחוסר הגילוח, וכן מותר לאישה לקצר את שערה היוצא מן הכיסוי הראש. לגבי גילוח למי שרגיל להתגלח בכל יום: אם הדבר נצרך לו לפרנסתו - הרב פיינשטיין היקל להתגלח. יש נוהגים גם להתיר גילוח בערב שבת בספירת העומר, ויש שאפילו מחייבים להתגלח בערב שבת. כדאי להקפיד בעניין זה על מסורת אבות, שאם האב נוהג שלא להתגלח, שלא יראה הבן כמזלזל במנהג האב, ולהיפך. תוכל לעיין גם בקישור הזה להרחבה בעניין: תשובת מו"ר הרב חיים דרוקמן לגבי גילוח ביום העצמאות, מועתקת מ: מבואר בשולחן ערוך (אורח חיים סימן תצ"ג סעיף ב ) נוהגים שלא להסתפר בימי הספירה, מפני שבאותו זמן מתו תלמידי רבי עקיבא. אמנם בל"ג בעומר כיון שיש בו קצת שמחה, מותר. וכן בעלי הברית (אבי הבן, המוהל והסנדק) מותרים להסתפר לכבוד המילה. אפילו ביום שלפני המילה סמוך לערב (פמ"ג), מפני שיו"ט שלהם הוא (עי  באור הגר"א שם סקי"ב). אם כן הוא הדין ביום העצמאות שנקבע ע"י הרבנות הראשית לישראל ליום שמחה, כי זכר ד  חסדו ואמונתו לבית ישראל וראו כל אפסי ארץ את ישועת א-להינו בתקומת ישראל בארצנו הקדושה, ותקנו להגיד בו הלל, לא גרע מיום ל"ג בעומר או ברית מילה, שכיון שיש בהם תוספת שמחה מותר להסתפר. הוא הדין לכבוד יום העצמאות. ומדברי הפרי מגדים (משבצות-זהב, אורח-חיים תצ"ג סק"ב) בשם התוספות יוצא שלא היתה הגזירה ליום שאין בו תחנון. ואם כן גם ביום העצמאות שלפי תקנת הרבנות הראשית לישראל אין אומרים בו תחנון, מותר להסתפר. ועיין בלחם הפנים (סימן ק"כ) ד"בראש חדש לא קבלו עליהם אבילות ישנה" יש לומר שמעיקרא כשקבלו עליהם את המנהג של איסור תספורת לימי הספירה לא קבלו עליהם על ימים יבואו שיש בהם קצת שמחה (חיי אדם כלל קל"א), וברית מילה וראש חודש, וכל יום שיש בו תוספת שמחה לא קבלו עליהם את איסור התספורת. ממילא נכלל בהם גם יום העצמאות. ולו יהא זה רק ספק אם יום העצמאות הוא גם כן בכלל ההיתר, הרי כתב בחק יעקב (אורח-חיים תצ"ג סק"ב) "ובספק אין להחמיר באבילות ישנה דקיל, והוא רק מצד המנהג". וכן כתב בשלחן ערוך הרב רבי שניאור זלמן מלאדי (תצ"ג סעיף ז ) "כיון שאבילות אינה רק מנהגא בעלמא אין להחמיר בספיקא. מכל זה נראה בבירור שמותר להסתפר ולהתגלח לכבוד חג עצמאותנו. (התשובה ניתנה מהרב אשר פויכטוונגר) רבני ורבניות בית הלל עונים לשו"ת גם בפייסבוק -
שאלה: אבלות: אבי נפטר לפני כשבועיים, בתקופה לפני הפטירה נהגתי ללמוד רכיבה על סוסים. האם בתקופת השלושים ובתקופת השנה ניתן להמשיך את שיעורי הרכיבה? שיעורי הרכיבה מתבצעים עם עוד 2-3 משתתפים וגורמים לי הנאה.
תשובה: לך, המקום ינחם אותך בתוך שאר אבלי ציון וירושלים. מותר בשנת אבל לשתות קולה, אע"פ שנהנים מזה, ולקרוא ספר טוב אע"פ שנהנים ממנו. מותר גם, לענ"ד, להשתתף בשעורי רכיבה על סוסים.
שאלה: לימודי אלקטרוניקה: לכבוד הרב. שאלה לגבי לימודים. הרב,בפני אפשרות ללמוד הנדסאי מהנדס אלקטרוניקה,אך עלתה בראשי מחשבה שהמקצוע הנ"ל טיפה בעייתי היות וחלק גדול מאותו תחום הוא פיתוח כל מיני מוצרים טכנולוגיים או מעגלים חשמליים כאלו ואחרים שעשויים,באופן ישיר או עקיף,לשרת כל מני חב שעוסקות בפיתוח מוצרים טכנולוגיים כגון טלויזיות,טלפונים (סמארטפונים) וכיוצא בזה.לי,כבחור דתי,זה מרגיש קצת לא שייך לעסוק בתחום בגלל זה,שלא לדבר על חילול השם חס ו או כל מני בעיות כאלו ואחרות שעשויות לצוף.אך מצד שני, התחום מאד מעניין וכמובן שיש אפשרות שלא לשרת אינטרסים של חב המפתחות את אותם מוצרים אלא לעבוד בפיתוח אחר (פיתוח צבאי וכו ). מה הרב חושב? ומצטער על אורך השאלה.
תשובה: לך. הקב"ה "תלה" את השמש והירח בשמים, על מנת שיהיו "לאותות ולמועדים ולימים ושנים, והיו למאורות.". ומה עם אלו שעבדו להם עבודה זרה? למה הקב"ה הכשיל אותם? אתה לא צריך לחשוב כל מיני מחשבות מסובכות שמה שאתה תפתח, יכול לשמש אנשים לדברים רעים. חשוב מחשבה פשוטה וישרה, ולפי זה לך ללמוד ולעבוד במה שאתה יכול להועיל ולהרגיש סיפוק, ובדברים שאתה תפתח ישתמשו לדברים חשובים ביותר. ומה שיעשו עם הפיתוחים שלך- זו לא בדיוק הבעיה שלך.
שאלה: מעשר: ברצוני לדעת, האם אני יכולה להשתמש בכספי המעשר על מנת לקנות חפץ בתור מתנה לאחייניתי. חפץ שנחשב למותרות. והמשך יום טוב
תשובה: לא נראה לי.
שאלה: הכשר של רבנות ירושלים: יש לי שאלות לגבי מסעדות עם תעודת כשרות רבנות ירושלים אם אפשר כל פעם לענות לגבי כשרות רגילה ולגבי כשרות מהדרין של רבנות ירושלים. 1. לגבי בישולי גויים האם חוששים לשיטת הבית יוסף? 2. לגבי חלב נכרי האם מקפידים על חלב ישראל או לא 3. לגבי ירקות האם מקפידים על גידול ללא חרקים
תשובה: 1. כשרות רגילה - לא. מהדרין - אמורים להקפיד אבל כדאי לשאול ולהסתכל. 2. על חלב ישראל כולם מקפידים. לגבי אבקת, רכיבי וחלבוני חלב, מהדרין כן, רגיל לא. 3. גם המהדרין וגם הרגיל מקפידים. אבל צריך לבדוק היטב היטב אם הם משרים במי סבון ושוטפים או לא. לגבי כרוב - יש רבנויות שלא מקפידים בכשרות רגילה רק על מפוקח ואיני יודע מה הנוהל ברבנות ירושלים.
שאלה: כיסוי ראש: אני אמא לילדה בת שנה ו7 חודש אני והאבא חיים ביחד כרגע בלי נישואין כי הוא כרגע בבית סוהר על נהיגה בלי רישיון ואני אישה שומרת שבת וגם הוא רציתי לדעת שאם אני מדליקה נרות שבת או מברכת על משו רציתי לדעת אם אני צריכה לכסות את הראש??? ורציתי גם לדעת אם אישה שכבר עבר הפלה בעבר ונולד לה בן ראשון היא יכולה לעשות פידון??
תשובה: לשואלת: 1. בזמן הברכה והדלקת הנר בוודאי יש לכסות את הראש. 2. אם עברה הפלה לאחר 40 יום מתחילת ההריון אין דין פדיון. הרב אריה שטרן ראש מכון הלכה ברורה
שאלה: היהדות כאמת בלעדית: רציתי לדעת את דעתכם על התפיסה הפוסט מודרנית לפיה יתכנו אמיתות רבות ואין יהדות מונופול על האמת הבלעדית. כלומר האם יתכן לומר שתפיסה לפיה היהדות תואמת רק לעם היהודי אך במקביל גם דתות אחרות הנן פרי פעולותיו של הקב"ה ומבחינתו הדת הנוצרית למשלה רצויה עבור הנוצרים מראש
תשובה: עיין בפירוש "תפארת" ישראל למשנה, אבות ג, יד - "חביב אדם שנברא בצלם". (התשובה ניתנה מהרב אודי פרומן) רבני ורבניות בית הלל עונים לשו"ת גם בפייסבוק -
שאלה: יום העצמאות:! בזמן האחרון אני שומעת הרבה דעות שונות לגבי יום העצמאו והייתי רוצה לדעת האם מותר לחגוג את יום העצמאות? ובנוסף הייתי שמחה לדעת את דעתו של הרב עובדיה יוסף לגבי יום העצמאות
תשובה: חילוקי הדעות בדורנו אינם חידוש: יש דתיים שהם בעד המדינה ויש דתיים שהם נגד המדינה. ודאי מחלוקת זו תתבטא בשאלת היחס ליום העצמאות. את צריכה לגבש לעצמך דרך ובהתאם לכך ללכת עם פסקי הרבנים הללו או האחרים. הרב עובדיה הוא רב עצמאי ויש לו דרך משלו - הוא רואה את החשיבות של המדינה לטובת עם ישראל ולכן מסכים שיש לציין את יום העצמאות. עם זאת הוא לא מסכים לאמירת הלל ביום העצמאות. להרחבה עייני:
שאלה: מוצאי יום העצמאות: האם מותר ללכת להופעה במצאי יום העצמאות או שזה אסור משום ספירת העומר?
תשובה: תשובה של הרב שרלו
שאלה: קדיש לנשים בכותל: לכבודו שליט א למה צריך שנשים יגידו קדיש בכותל. אם הם רוצות להגיד קדיש שיעשו מה שהם רוצו במקום אחר ויכבדו את הכותל ולא יעשו שמה רפורמה. לכבודו
תשובה: במקום תשובה אשאל אותך שאלה: האם אפשר לדמיין שמשהו אחר היה מתרחש בכותל המערבי? האם מותר לדמיין שרב הכותל היה ממנה נשים שתעמודנה ברחבת הכותל, ותציע לנשים הבאות לכותל המערבי לומר קדיש? ואותו הדבר גם בעזרת הגברים. שוו בנפשכם: אישה באה לכותל המערבי, והיא אינה יודעת את נפשה ומה לעשות שם. והנה באה נציגת רב הכותל, ומציעה לה לקשר את עצמה עם הוריה שנפתרו, עם הקב ה, עם מסורת ישראל, עם ההלכה ועם התפילה. בארגונו של רב הכותל מתאפשר לה לקבץ את חברותיה, ולומר באוזניהם את הקדיש ואת שמות הוריה. אדגיש כי לדעתי אין לקדיש זה משמעות הלכתית, כיוון שהוא לא נאמר ב קהל, אולם דווקא משום כך זו הזדמנות עצומה לכך שהביקור בכותל לא יהיה ביקור של תיירים, אלא יהיה מקום נוגע, מפעיל, מרומם, מלא תשוקה לריבונו של עולם, לקשר עם ההיסטוריה של עם ישראל וכדו. האם מותר לחלום שכך יהיה? דף של רב הכותל ילווה את הבאים והבאות. יהיה כתוב בו על מקומו של המקום הזה, קדושתו ורוממותו  הסבר על הקדיש ונוסחו בארמית עם תרגום לעברית  צורת אמירתו  ובסוף - אמירה שהמשמעות האמיתית ביותר של הזיכרון הוא הקבלה על עצמך לעשות דבר מה טוב ויהודי בעולם לעילוי נשמת הנפטר. האם אפשר לחלום על זה? אדגיש שוב, הדברים דומים ביותר לדברי הגמרא  לעשות נחת רוח לנשים. היא הליכה בדרכי חכמי אשכנז שאיפשרו לברך על מצוות עשה שהזמן גרמא. לא מדובר בשינוי בדרכי בית הכנסת, בהסרת המחיצות, בתפילה מעורבת, או בכל שינוי מצורת התפילה. זה מה שמשחרר את החלום, והדבר יכול להפוך די בקלות למציאות. רק לשנות את נקודת המבט, מתוך מחויבות הלכתית, נאמנות מוחלטת למסורת, והימנעות ממדרון חלקלק דווקא מכוח העובדה שזה יובל על ידי רב הכותל, שהוא בסופו של הדבר הנאמן של המקום הקדוש הזה בשם כלל ישראל. ואז יתגדל ויתקדש שמו של ריבונו של עולם.
שאלה: רשימת הכשרויות בבשר: ראיתי את הרשימה שפירסמתם, יישר כח והמשיכו בדרכיכם החשובה. רציתי לשאול מדוע לא ציינתם את שחיטת חב"ד, את בד"צ "בני ציון" ( הרב מוצפי), את הבד"צ של הרב אליהו זצ"ל, ואת השחיטה בחדשה של הרב שמואל אליהו בצפת. האם הסיבה שלא פרסמתם היא טכנית או שישנם בעייה עם כשרויות אלו?
תשובה: לא הייתה בעיה טכנית, הם ברמה טובה. הסיבה היא משום שאת עופות אלו לא רואים בשוק בדרך כלל.
שאלה: רבנות ירושלים מהדרין: בזמן האחרון שמעתי מחברים שישנה בעיה לסמוך על הכשרות במסעדות בתי קפה בירושלים תחת כשרות ירושלים מהדרין. רציתי לשאול האם יש אמת או ממש בדבר. ב משה
תשובה: כל מקום צריך בדיקה מול המשגיח לשאול אותו: 1. איזה חברת ירקות עלים משתמשים. 2. האם הוא משרה במי סבון כפי שכתוב על השקית. 3. מה ההכשרים של חומרי הגלם שמשתמשים בהם שם. 4. האם הוא משתלט על הגויים מבחינת בישולי עכו"ם. 5. כמה שעות הוא נמצא שם ביום. 6. האם הכלים טבולים.
שאלה: שימוש בחשמל בשבת ובשעון שבת : יש לי שאלה שדי מציקה לי. נכון אסור לכוון טיימר של שבת לפני השבת כדי שהטלוויזיה תדלק משום מראית עין,אז איך אפשר לכוון טיימר להדלקת האור,הרי גם זה מראית עין!! זה לא סותר?
תשובה: ב"ה ברשותך, הרשה לי לחלוק על הנחת היסוד המופיעה בשאלה, שהדלקת הטלוויזיה בשבת היא רק משום מראית העין. השימוש בחשמל בשבת הוא שאלה מורכבת שאין כאן מקום לפרט את כל הדיון הנרחב על הענין. אקצר ואומר שבסיס ההיתר לשימוש בחשמל הוא שמכיוון שהחשמל נחוץ לצרכים רבים, כגון בתי חולים, בסיסי צבא, תינוקות קטנים בבתים וחולים שיש בהם סכנה, שיש להם צורך רפואי בשימוש בחשמל, הותר השימוש בחשמל לכל האוכלוסיה, בתנאי שהם אינם מפעילים בפועל את החשמל בשבת, לשם כך ישנו את  שעון השבת  הגורם לכך שלא תיעשה כל פעולה על ידי האדם בבואו להשתמש בחשמל. כל זאת רק בשימוש בחשמל עצמו. לעומת זאת בשידורי טלוויזיה נעשות מלאכות רבות הנחוצות לצורך השידור, שבינן לבין צורך רפואי אין דבר וחצי דבר, לכן האיסור לצפות בטלוויזיה הוא לא רק מראית העין אלא כרוך באיסורים כגון הנאה ממעשה איסור בשבת של יהודי, שבזה לכל הדעות אין ליהנות ממנו בשבת עצמה. גם לגבי טלוויזיה המשודרת מחו"ל ישנה בעיייתיות משום שישנו כלל חשוב בהלכות שבת האומר  שכל מה שאני אסור בעשייתו, אסור לומר לגוי לעשותו, ולדעת ראשונים מסוימים מדובר אף באיסור מן התורה! לכן אין לי ליהנות בשבת כלל ממעשהו של נכרי שנעשה עבורי, הצופה. ישנם היתרים מסוימים לומר לגוי בשבת אך עשייה שאין בה צורך נאסרה. לכן אין הדברים דומים כלל, ויש בהנאה מטלוויזיה שמשודרת בארץ בשבת משום איסור הנאה ממעשהו של יהודי בשבת, וכן לגבי טלוויזיה המשודרת מחו"ל יש בה משום איסור אמירה לעכו"ם, לעומת השימוש בחשמל בשבת שהותר כאמור לעיל. בברכת התורה והארץ דוד davideign gmail.com
שאלה: כלי-בשר חלב: כף עץ חלבית ספק עברו 24 שעות מאז בישלו בה מאכל חלבי,שנעזרו בה כדי לטגן חביתה פרווה במחבת בשרית שאינה בת יומה. מה דין הכף? מה דין המחבת? מה דין החביתה?
תשובה: סתם כלים אינם בני יומם ולכן הכל מותר.
שאלה: זמן בין בשר לחלב: טבלתי את קצה האצבע במרק שישי בו עוף,והכנסתי לפה, האם עליי לחכות 6 שעות? והאם צריך לחכות 6 שעות רק על משהו שהוא כזית? ב מראש!
תשובה: לשואל: המנהג הוא להמתין 6 שעות גם על אכילה של בשר בפחות מכזית ואולם במקרה הנידון שמדובר רק על טעימה של מרק אפשר להקל ולהסתפק בשטיפת הפה. הרב אריה שטרן ראש מכון הלכה ברורה
שאלה: סנדוויץ  ארד: האם יש לכם ידיעה על רמת הכשרות של מוצרים ממפעל סנדוויץ ארד. כתובתם היא: קיבוץ גלויות 73 ת"א. מדובר על מוצרים המסומנים בכשרות רבנות ת"א וכן בד"ץ בית יוסף (כולל הולוגרמה).
תשובה: כדאי לבדוק עם הבד"ץ בית יוסף: 02-6550550.
שאלה: חזרה לנישואים מגט לחומרא: הרב, יש לי זוג חברים שהתגרשו לאחר תקופה התייחדו וביצעו גט לחומרה. כעת שנתיים לאחר מכן האם הם יכולים לחזור ולהינשא?
תשובה: לשואל: אם הבעל אינו כהן והאישה לא נשאת למישהו אחר בינתיים הרי שהם מותרים להינשא ויבואו על הברכה, הרב אריה שטרן ראש מכון הלכה ברורה
שאלה: כעס על חבר שמציק: יש לי בעיה,אני לא בן אדם שאוהב לכעוס או לצעוק,אפילו לא קצת!בזמן האחרון כמה ילדים שאני מכיר התחילו לנצל את זה שאני כל פעם מוותר ומחליטים להציק לי או להרביץ לי.ניסיתי להתעלם אבל זה פשוט החמיר.מתיישהו נשברתי והחלטתי להחזיר להם.מצד אחד זה מפסיק אותם אבל מצד שני אני ממש לא רוצה לצעוק לרדת על מישהו או להרביץ לו!בסך הכל הם כן חברים שלי.מה אני עושה?
תשובה: לשואל היקר נתחיל בכך-שאין לך בעיה! הלוואי על כולנו להיות בעלי שליטה על כעסינו ואפילו כאב קל עלכעסים בלתי מוצדקים.אשריך! כתבת כי הינך בחור רגוע ששולט בכעסיו וכי ההחזרה היא בכדי להתגונן,בכדי להפסיק את ההצקה. לרוב, אם תיקח את אחד החבר ה ותגיד לו שדוגרי לא בא בטוב ואתה לא בקטעים האלה-שיחה אמיתית מתוך חברות עם הבנאדם-זה בהחלט יכול לעזור.לא ממקום בכייני-אלא ממקום חברי-אני ממליץ לעשות זאת אחד על אחד עם החבר הכי דומיננטי ולא עם קבוצה.כשאנו נמצאים בקבוצה אנו נתונים ללחצים חברתיים ויתכן שגם חלק מהחברים עצמם גם לא הכי נהנים מהמצב הזה. והיה וזה נוסה ולא צלח, או שלא התאפשר. דרכך היא נכונה- מעולם איינו מתנגדים להתגוננות להיפך עד מצב של לקיחת נפש-"השכם להורגו". כמובן, לך פנימה צריך להיות ברור שמטרתך לא לפגוע, אלא לעצור פעולה שפועלים נגדך. לא מתוך כעס-אלא מתוך התלהמות על דבר שאיננו צודק-אינך צריך להיות מטרה כיוון שיש בך עדינות או שלוות נפש! להיפך-זה ראוי להערכה. אתה בא לשנות מצב מעוות וזה תקין בהחלט. לסיכום: נסה במלל, לא בתוך הסיטואציה של ההצקה אלא כאשר המצב טוב בינכם-תן להם צ אנס שזה יבוא מהם. אם לא- המשך להגיב עד אשר הם יבינו כי עליהם לעשות שינוי. אז חבר, שיהיה בהצלחה! חנן. Hananb1081 gmail.com
שאלה: חבר וחברה: לכבוד הרב, יש לי שאלה שאני כבר הרבה זמן חושבת עליה. בתקופות הקדומות נאמר שלבני ישראל היה גם נשים וגם פילגשים. ולפי ההגדרה פילגש היא אישה שלא נשואה בכתובה,אלא רק מיוחדת לאיש אחד. והרי זה כמו בדורנו,"חבר וחברה". אם כן,מדוע מנהג זה נאסר בדורנו, אם בעבר הוא הונהג בלא חטא?
תשובה: וברכת ד  פלגש הייתה מיוחדת לו בלבד, כמעט נשואה (מלבד כתובה), אבל כל זמן שלא הייתה חובת כתובה היה מצב של פלגשים, מאז שהכתובה חובה ואסור לחיות ללא כתובה, אסור מצב של פלגש. יש לציין לשבח את היהדות שדאגה לזכויות הממוניות של האשה ולא השאירה אשה ללא כתובה. מצב חברות הוא גרוע ממצב של פלגש, וחומרתו גדולה. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הכתמות בהריון: אני בתחילת הריון והיו לי כתמים חומים גם בבדיקה פנימית ואחרים ביום אחד השבוע דימום קל ממש שלצערי גם היה בבדיקה פנימית וגם הכתים תחתון לבן. לא שימשנו כמעט יותר משבוע לפני הדימום והוא פסק האם עליי לספור שוב 4 ימים מהפסקתו ואח"כ הפסק טהרה ושבעה נקיים ואח"כ לטבול או שאם עשיתי בדיקה נקיה יום למחרת הפסקת הדימום ספרתי שבעה נקיים אני יכולה לטבול אם הדימום לא חזר??? אני גם מבקשת לשאול האם יחסי אישות בשליש הראשון להריון מזיקים לעובר אם האשה מותרת לבעל, ומדוע אומרים שבשליש הראשון "לא טוב לאשה לא טוב לוולד"???
תשובה: וברכת ד  א. דמומים בתחילת הריון (עד שלשה חדשים, הם דבר מצוי). ב. מכיוון שראית דם בבדיקה פנימית, יש לנהוג ארבעה ימים (בנות ספרד) ולאחר מכן שבעה ימים. ג. מה שח דנו על תשמיש בתחילת הריון, היינו מבחינה בריאותית, אבל מבחינה הלכתית אין שינוי, ומותר לחיות יחד, אלא א"כ יש בעיות רפואיות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: אישי: יש לי אחות קטנה בת 14 בערך שעושה הרבה בלגן במשפחה. היא רבה עם ההורים שלי כל הזמן מדברת אלהם לא יפה ומשקרת להם הרבה מאוד. עכשיו יש לה חבר חדש שההורים שלי לא אוהבים אותו כי הוא מעשן יש לו תיק במשטרה ובגלל עוד כמה דברים. אחותי לא מקשיבה להם והולכת איתו ומשקרת להם שהיא לא ועכשיו אני והיא בערך באותו גיל אז אני יודע מה היא עושה והיא יודעת מה אני עושה ובזמן האחרון יש שמועות שהחבר שלה עושה איתה דברים שלא עושים בגילאים כאלה וזה הורג אותי ביקשתי ממנה להפרד ממנו והיא לא רוצה לבנתיים אנשים מפיצים שמועות ואני שומע את זה ומתבייש כי יודעים שזאת אחותי. מה אני יעשה? יש איזה תפילה מיוחדת להפריד בינהם? אין לי שום דבר נגד החבר שלה אבל אני לא יכול לתת לה להסתובב איתו פשוט לא יכול.
תשובה: ב"ה, זה התפקיד של ההורים, אי אפשר לכעוס על אחות ולצפות שהיא תשמע לקולך לא בגיל הזה ולא בענינים אלו. אין תפילה מיוחדת אבל תוכל לקרא תהילים להצלחת הרוחנית והגשמית. השקעה כזו יכולה גם לקרב ביניכם אם היא באה מתוך ישוב הדעת. דני ארגמן
שאלה: התנהגות יהודי כלי ערבי: איך על יהודי לנהוג בערבי האם בכבוד או לא,האם צריך לפנות מושב באוטובוס בפני זקן ערבי או אישה בהריון. עפ י ההלכה במיוחד חשוב לי לדעת ובנוסף על ההסתכלות מבחינה מוסרים אנושית. וגם את מקור לתשובה זו. מראש על כל תשובה אשר תהייה אשמח לקבל את התשובה בהקדם האפשרי.
תשובה: וברכת ד  בפרשת השבוע כתוב: "מפני שיבה תקום", ח אומרים (קידושין לב ע"ב) שכל שיבה במשמע וזה כולל גם גויים. הרמב"ם (הל  ת"ת פ"ו ה"ט) הכריע שיש להדר גוי בדיבורים מכובדים ונתינת יד לסומכו. מכאן שאין חובת קימה רק חובת הידור. וכן פסק בשו"ע (סי  רמד סעי  ז). נחלקו המפרשים האם זה דין תורה או דרבנן, אבל לכו"ע יש להדר גוי (אם איננו רשע). למרות שהוגדר רק הדור לגוי, נראה שאם רגילים להדר היום בקימה יש לעשות הדור קטן גם כלפי גויים. אין חובה לקום ולפנות מקום אבל מכיוון שזה הפך להיות חלק מהמצווה (לא כהלכה)לא כדאי לעשות הבדלים, וכשם שקמים לזקן יהודי כדאי לקום גם לגוי, ובייחוד משום דרכי שגם הם יכבדו יהודים. אותו דין גם כלפי אשה בהריון, אם היא כלולה בשיבה יש להדר ואם אפשר גם לפנות לה מקום (לא חובה הלכתית אלא מוסרית התנהגותית, וכידוע דרך ארץ קדמה לתורה). בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: בגד חדש בראש חודש אייר: רציתי לשאול כמה שאלות: 1) האם מותר ללבוש בגד חדש בראש חודש אייר? אני רוצה ללבוש את הבגד ביום אחר במהלך ספירת העומר אז לבשתי אותו בערך 40-45 דקות לפני השקיעה. האם זה כבר לא נקרא חדש? האם זה מותר? 2) האם מותר לשמוע מוזיקה שקטה בימי ספירת העומר? 3) האם מותר להסיר שיער שפם בימי ספירת העומר? 4) האם מותר לשים לק בספירת העומר? 5) מה הדין לגבי יום העצמאות? (אצלנו במשפחה נוהגים מנהגי אבלות של ספירת העומר מ- ב באייר עד ל"ג בעומר (תימנים)). מראש.
תשובה: וברכת ד  1. מותר. 2. אם זה לא מביא לידי שמחה. 3. מותר. 4. מותר. 5. מותר לשמוע מוזיקה שמחה, ולא נוהגים מנהגי אבלות. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: שבת: האם מותר להזיז חפצים שהם מוקצה לגמרי כגון פלאפון לא מכובה או כאלה בשביל לסדר לנקות את הסלון והחדר?
תשובה: יש דרכי היתר לטלטל מוקצה - עיין בשעורים של הרב אליעזר מלמד: בקישור דלהלן - בסעיף יד  כלי שמלאכתו לאיסור  יש היתר מיוחד, עיין בקישור דלהלן סעיף א
שאלה: עוף עם הכשר אחר מהרשימה המומלצת: קניתי בטעות עוף מהדרין של רבנות אור יהודה בטעות. האם לזרוק או לאכול?
תשובה: כל העופות הנושאים ציון כשרות הם בהחלט כשרים - ויש רשימת מומלצים.
שאלה: תשובה באיגרות הקודש: תשובה באיגרות הקודש שאלתי שאלה באיגרות הקודש עלי ועל אדם נוסף הקשורה בזוגיות ומה שקיבלתי זה כרך י"ז עמ קס-קסא, רשום שם משהו על חתונה,אך העיניין האמיתי רחוק מיזה נכון לעכשיו שאלתי אם אני מתאימה לאדם זה? איך לפרש את התשובה? מראש יוליה
תשובה: יש ביהדות זרמים שונים. לא כולם זהים. האפשרות לשאול ב- אגרות הקדש  שייכת לזרם של חב"ד - את צריכה להפנות את השאלה אליהם. להלן קישור לאתר שעוסק בנושא, אולי תוכלי להעזר דרכו
שאלה: ספירת העומר ורבנו תם: במידה ושכחתי לספור ספירת העומר ונזכרתי לאחר צה"כ ביום שאחרי, אך לפי זמן רבנו תם עוד לא שקעה השמש. האם אני יכול לצרף אותו לספק ספיקא (ספק הלכה כאומרים כל הימים כמצווה אחת וספק שני האם לא ספרתי שהרי לפי רבנו תם אם אני אומר עכשיו את הספירה נמצא שלא פספתי אף יום והרי אני כשוכח בלילה שמשלים ספירתו ביום וחוזר ומברך) ולספור לפני שקיעת רבנו תם. לחכות לאחר צה"כ דרבנו תם ולברך על היום שאחרי? לא ראיתי התייחסות מפורשת לכך בכמה ספרי הלכה שפתחתי. אך ניכר שמצרפים כל ספק כדי לאפשר להמשיך לספור ואפילו במקרים מסויימים נפסק לרב קהילה ששכח שימשיך ויספור משום כבודו שלא ייבוש. אשמח אם בנוסף לתשובה הרב יפנה אותי למקורות שעוסקים בנושא, כדי שאוכל גם ללמוד אותם בעצמי.
תשובה: לשואל: אכן זו סברא יפה וראויה לצירוף להוראה על המשך הספירה אכן על עניין זה עצמו מקורות מפורשים אבל כפי שאתה כותב מצאנו להרבה גדולים הקלו בספקות בענייני ספירת העומר. כמו כן ראינו שמתחשבים בזמן ר"ת לעניין ספירת 7 נקיים. הרב אריה שטרן ראש מכון הלכה ברורה
שאלה: תפילת מנחה עם חניכות: ערב טוב, אנחנו שתי מדריכות בבניי עקיבא של כיתה ג בנות. החניכות לא נכנסות לתפילה עם כל הסניף כמו כולם, אלא רק מכיתה ד, אבל אנחנו רוצות להרגיל אותן לאט לאט לתפילה מסודרת. אז בינתיים, אנחנו מתפללות איתן בנפרד בזמן שכולם מתפללים בבית כנסת. ומכיוון שהן רק מכיתה ג אנחנו עד עכשיו התפללנו איתן רק כמה קטעים מהתפילה שהם: "אשרי יושבי", "אתה אחד ושמך אחד" ו"צדקתך צדק לעולם". רצינו לדעת אם זה ר להתפלל איתן את הקטעים האלה? ואם אנחנו יכולות להוסיף להן עוד שירים מתפילת מנחה שאומרים אותם בפתיחת הארון קודש או בהליכת הש ץ אל הבימה: " ויהי בנסוע אהרון", לך ה הגדולה והתפארת"?
תשובה: וברכת ד  אשריכן שאתן מרגילות את בנות ישראל הצעירות לשפוח שיח לפני הקב"ה. עיקר התפילה (מנחה) היא תפילת שמונה עשרה, ויש להשתדל לומר את כולה. אפשר להוסיף שירי "ויהי בנסוע" וכן "לך ד  הגדולה". בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: חוג חתם סופר בני ברק: רציתי לשאול האם כשרות חוג חתם סופר בני ברק היא ברמת כשרות בד"ץ, רבנות מהדרין או רבנות רגילה. או האם יש בעיה מהותית עם כשרות זו.שמתי לב שיש הרבה מוצרים שהיו ללא הכשר מהדרין וקיבלו הכשר זה.
תשובה: אין אנו יכולים לדרג את מערכות כשרות הפרטיות המכונות בד"צים. יש הרבה מאד מערכות כאלו ויש להם רמות כשרות שונות. אמת, אכן זה נראה מוזר שבד"צים אשר נחשבים כטובים ביותר אינם נותנים כשרות על מוצרים מסוימים, למשל עלי גפן ממולאים, בד"צים אחרים כן נותנים כשרות. והמבין יבין ואידך זיל גמור.
שאלה: jreho: האם בעלים שגדלים מבצל יבש אצלי בבית חייבים בדיקה מתולעים? איך לבדוק? וכן האם הם חייבים במעשרות?
תשובה: וברכת ד  א. יש לבדוק היטב את העלים, על ידי שטיפה חצונית, וכן פתיחה של העלה לראות בפנים שאין תריפסים וכנימות וכדו. מה שגדל מעצמו בתוך הבית אין חובת מעשרות. בברכת התורה והארץ יהודה הלוי עמיחי מכון התורה והארץ כפר דרום אשקלון